ມີການຮັກສາຄວາມປອດໄພ ຢ່າງໜາແໜັ້ນ ຢູ່ໃນທົ່ວໂລກ ໃນການສະຫຼອງ ຕ້ອນຮັບປີໃໝ່ 2016
ນະຄອນຊິດນີ ປະເທດອອສເຕຣເລຍ ເປັນນຶ່ງໃນຫຼາຍໆເມືອງທຳອິດ ທີ່ຈະເປັນຜູ້ເລີ້ມສະຫຼອງ ປີໃໝ່ 2016 ດ້ວຍການຈູດບັ້ງໄຟດອກ ທີ່ຍິ່ງໃຫຍ່ອະລັງການທີ່ສຸດ.
ການຮັກສາຄວາມປອດໄພແມ່ນໄດ້ມີການເຂັ້ມງວດ ໃນບັນດາ ເມືອງຕ່າງໆໃນທົ່ວໂລກ ເພາະວ່າ ອາດມີການຂົ່ມຂູ່ຈາກພວກ ກໍ່ການຮ້າຍ ໃນຂະນະທີ່ພວກເຂົາເຈົ້າຕຽມການສະຫຼອງ ໃນທີ່ສາທາລະນະ ຂອງການເລີ້ມຕົ້ນປີໃໝ່ນີ້ ນະຄອນຊິດນີ ອ໊ອສເຕຣເລຍ ຈະເປັນເມືອງທຳອິດຂອງຫຼາຍໆ ເມືອງທີ່ຈະເປັນຜູ້ເລີ້ມສະຫຼອງ ປີ 2016 ດ້ວຍການຍິງສະຫຼອງ ບັ້ງໄຟດອກ ທີ່ຍິ່ງໃຫຍ່ອະລັງການທີ່ສຸດເປັນປະຫວັດການ ຊຶ່ງບັ້ງໄຟດອກມີນຳໜັກທັງໝົດ 7 ໂຕນ ແລະໃຊ້ເງິນໃນຈຳນວນ 5 ລ້ານ 1 ແສນ ໂດລ່າ ໃນການສະແດງເປັນເວລາ 12 ນາທີເທົ່າ ນັ້ນ ແຕ່ວ່ານະຄອນ ໃນອິນໂດເນເຊຍ ແມ່ນຢູ່ໃນການຮັກສາການຢ່າງເຂັ້ມງວດໃນປີນີ້ ຫຼັງຈາກທີ່ທາງຕຳຫຼວດ ໄດ້ພົບເຫັນແຜນທີ່ອາດເປັນການໂຈມຕີກໍ່ການຮ້າຍໃນນະຄອນ ຫຼວງຂອງອິນໂດເນເຊຍ ໃນຊ່ວງເທດສະການສະຫຼອງປີໃໝ່ນີ້ ເຈົ້າຄອງກຳແພງນະຄອນ ໄດ້ຍົກເລີກການສະຫຼອງປະຈຳປີ ຄືນກ່ອນວັນຂຶ້ນປີ ໃໝ່ ທີ່ນະຄອນຫຼວງຂອງປະເທດເບລຢ້ຽມ ຍ້ອນການຂົ່ມຂູ່ການກໍ່ການຮ້າຍ ເຈົ້າຄອງກຳ ແພງນະຄອນ ທ່ານ ໄດ້ກ່າວວ່າ ອິງຕາມສູນກາງວິໄຈດ້ານວິກິດການ ນັ້ນ ແມ່ນວ່າ ບໍ່ສາມາດກວດກາພວກຜູ້ຄົນຈຳນວນຫຼາຍສິບພັນຄົນທີ່ຈະພາກັນມາສະຫຼອງປີໃໝ່ ດ້ວຍການຊົມການຈູດບັ້ງໄຟດອກ ໃນຂະນະດຽວກັນນີ້ ຕຳຫຼວດເບລຢ້ຽມ ໄດ້ປະກາດໃນວັນພະຫັດມື້ນີ້ວ່າ ພວກເຂົາເຈົ້າ ໄດ້ຈັບກຸມຜູ້ຕ້ອງສົງໄສ ຄົນທີ 10 ໃນການໂຈມຕີທີ່ປາຣີ ເມື່ອວັນທີ 13 ພະຈິກ ທີ່ຍັງຜົນໃຫ້ມີ 130 ຄົນ ເສຍຊີວິດນັ້ນແລ້ວ ຕຳຫຼວດເບລຢ້ຽມ ໄດ້ຈັບກຸມອີກ 2 ຄົນ ໃນຕົ້ນສັບປະດານີ້ ທີ່ສົງໄສວ່າ ໄດ້ວາງແຜນໂຈມຕີກໍ່ການຮ້າຍໃນຄ່ຳຄືນວັນຂຶ້ນປີໃໝ່ ໃນອັນທີ່ເອີ້ນວ່າ ເປັນ “ສັນຍາລັກ” ຂອງປະເທດນັ້ນ ພວກຫົວຮຸນແຮງກຸ່ມອິສລາມ 4 ຄົນ ຜູ້ທີ່ໄດ້ສັງຫານ 130 ຜູ້ຄົນ ໃນການໂຈມຕີຫຼາຍໆບັ້ນ ໃນປາຣີ ໃນເດືອນພະຈິກ ແມ່ນມາຈາກເບລຢ້ຽມ ນະຄອນປາຣີ ກໍໄດ້ຍົກເລີກການສະຫຼອງ ການຈູດບັ້ງໄຟດອກເຊັ່ນກັນ ແລະຕັດຮອນແຜນ ການສະແດງໃນຕອນຄ່ຳຄືນ ປິດກັ້ນຖະໜົນຫຼັກ ໃຫ້ລົດຜ່ານໄປມາໄດ້ ໃນ 1 ຊົ່ວໂມງ ແທນທີ່ຈະເປັນ 3 ຊົ່ວໂມງ ແຕ່ວ່າການສະແດງແສງສີ ທີ່ອານຸສາວະລີ ຈະເປັນໄປຕາມແຜນການ ເຈົ້າຄອງກຳແພງນະຄອນປາຣີທ່ານນາງ ໄດ້ບອກກັບ ວາລະສານ ລາຍ 2 ສັບປະດາ ຂອງຝຣັ່ງ ວ່າ ຝຣັ່ງຈຳເປັນທີ່ຈະໄດ້ຮັກສາສັນຍາລັກຂອງການສະຫຼອງປີໃໝ່ ເພື່ອສະແດງ ໃຫ້ຊາວໂລກ ເຫັນວ່າ ຕົນໄດ້ສືບຕໍ່ຟື້ນຟູຈາກການຖືກໂຈມຕີກໍ່ການຮ້າຍຄັ້ງຫຼ້າສຸດນັ້ນ